Η **Μελίνα Εμμανουηλίδου** (18 Σεπτεμβρίου 1994, Κόρινθος) είναι Ελληνίδα διεθνής αθλήτρια πετοσφαίρισης, η οποία την περίοδο 2023-24 αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας στη θέση της κεντρικής.

Καριέρα
-------

Γεννημένη στην Κόρινθο, η Εμμανουηλίδου έκανε τα πρώτα της βήματα στο χώρο της πετοσφαίρισης στις ακαδημίες του Α.Σ.Π. Κόρινθος, στις οποίες παρέμεινε μέχρι το 2008.

Το 2008 εγκαταλείπει την γενέτειρά της καθώς παίρνει μεταγραφή για την Αρτέμιδα Κορυδαλλού, η οποία αγωνιζόταν στην Α2 Εθνική Κατηγορία. Στην ομάδα του Κορυδαλλού παρέμεινε για τέσσερα χρόνια. Οι εμφανίσεις της με την Αρτέμιδα προκάλεσαν το 2010 την κλήση της στην ελληνική εθνική ομάδα πετοσφαίρισης σε επίπεδο νεανίδων.

Το 2012 μετεγγράφη στον Πανναξιακό, με τον οποίο πανηγύρισε την άνοδο της ομάδας στην Α1 εθνική κατηγορία την αγωνιστική περίοδο 2012-13 ως πρωταθλήτρια της Α2. Στην ομάδα της Νάξου παρέμεινε μέχρι το 2015, και κατέκτησε το Ασημένιο μετάλλιο στο Κύπελλο Ελλάδας 2014.

Επόμενος σταθμός στην καριέρα της Μελίνας Εμμανουηλίδου ήταν ο Ολυμπιακός Πειραιώς, στον οποίο παρέμεινε δύο χρονιές. Με την ομάδα του Πειραιά η Εμμανουηλίδου πανηγύρισε δύο νταμπλ (Πρωτάθλημα και Κύπελλο Ελλάδας) τις περιόδους 2015-16 και 2016-17 και επίσης κατέκτησε το Ασημένιο Μετάλλιο στο CEV Τσάλεντζ Καπ το 2017.

Τον Ιούνιο του 2017 η Εμμανουλίδου επιστρέφει στο Αιγαίο, αλλά αυτή τη φορά σε ένα άλλο κυκλαδονήσι τη Σαντορίνη και εντάσσεται στον Α.Ο. Θήρας, που με αρκετές μεταγραφές ισχυροποίησε ιδιαίτερα την ομάδα του, προσβλέποντας σε μία καλύτερη παρουσία τόσο Πρωτάθλημα Ελλάδας, όσο και στα Ευρωπαϊκά Κύπελλα. Με τις κυανόλευκες η Μελίνα Εμμανουηλίδου ήταν δύο φορές φιναλίστ στο Κύπελλο Ελλάδας το 2019 και το 2021.  

Το Καλοκαίρι του 2021 η Μελίνα Εμμανουηλίδου επέστρεψε στον Ολυμπιακός Πειραιώς, με τον οποίο κατέκτησε τη 2η θέση στο Πρωτάθλημα Ελλάδας τις περιόδους 2021-22 και 2022-23.

Διεθνής καριέρα
---------------

Η Μελίνα Εμμανουηλίδου είναι από το 2010 διεθνής με την ελληνική εθνική ομάδα πετοσφαίρισης νεανίδων. Το 2014 κλήθηκε για πρώτη φορά στην Εθνική ομάδα γυναικών. Από τότε συμμετέχει ανελλιπώς σε όλους τους αγώνες της Εθνικής, τόσο για την Ευρωπαϊκή Λίγκα, όσο και για το Ευρωπαϊκό και το Παγκόσμιο Πρωτάθλημα. Το 2016 συμμετείχε στην εθνική ομάδα που κατέκτησε το Χάλκινο μετάλλιο στην Ευρωπαϊκή Λίγκα 2016, και το 2019 υπήρξε στέλεχος της Εθνικής Ελλάδας στην επανεμφάνισή της σε τελική φάση Ευρωπαϊκού Πρωταθλήματος μετά από 18 χρόνια.

Διεθνείς Τίτλοι - Διακρίσεις
----------------------------

**Ευρωπαϊκή Λίγκα**

* 3 !Τρίτη θέση, χάλκινο μετάλλιο 2016

Συλλογικοί τίτλοι - Διακρίσεις
------------------------------

### Διεθνείς διοργανώσεις

**Ευρωπαϊκό Κύπελλο Θριάμβου (Τσάλεντζ Καπ)**

* 2 !: 2017 (Ολυμπιακός Πειραιώς)

### Εθνικά Πρωταθλήματα

**2 Πρωταθλήματα Ελλάδας** 

* 2015-16, 2016-17 (Ολυμπιακός Πειραιώς)
	+ **2η Θέση**: 2019-20 (Α.Ο. Θήρας), 2021-22, 2022-23 (Ολυμπιακός Πειραιώς)
	+ **3η Θέση**: 2014-15 (Πανναξιακός Α.Ο. Νάξου), 2017-18, 2018-19 Α.Ο. Θήρας)

**1 Πρωτάθλημα Α2 Εθνικής Κατηγορίας**

* 2012-13 (Πανναξιακός Α.Ο.Ν.)

### Εθνικά Κύπελλα

**3 Κύπελλα Ελλάδας**

* 2016, 2017, 2024 (Ολυμπιακός Πειραιώς)
	+ **2η θέση**: 2014 (Πανναξιακός Α.Ο. Νάξου), 2019, 2021 (Α.Ο. Θήρας)

Ατομικές Διακρίσεις
-------------------

* Πρωτάθλημα Ελλάδας 2017-18: Πολυτιμότερη Παίκτρια (M.V.P.) 11ης αγωνιστικής
* Πρωτάθλημα Ελλάδας 2018-19: Πολυτιμότερη Παίκτρια (M.V.P.) 2ης αγωνιστικής

Παραπομπές
----------

1. 1 2  Ευρωπαϊκό Πρωτάθλημα Κ-19 2010 - Εθνική Ελλάδας www-old.cev.eu
2. ↑  Επιστροφή στον Ολυμπιακό Αρχειοθετήθηκε 2021-08-05 στο Wayback Machine.
3. ↑  Εθνική Ελλάδας 2014 www-old.cev.eu
4. ↑  Προκριματικά Ευρωπαϊκού 2017 www-old.cev.eu
5. ↑  Προκριματικά Παγκόσμιου 2018 www-old.cev.eu
6. ↑  Ευρωπαϊκή Λίγκα 2016 - Τελική φάση www-old.cev.eu
7. ↑  Ευρωπαϊκή Λίγκα 2016 - Αγώνας 3ης θέσης: Ελλάδα - Αζερμπαϊτζάν 1-3 www-old.cev.eu
8. ↑  Ευρωπαϊκό Πρωτάθλημα 2019: Ελλάδα - Γαλλία 3-0 www.sport24.gr Αρχειοθετήθηκε 2023-05-02 στο Wayback Machine.
9. ↑  Πολυτιμότερη Παίκτρια (M.V.P.) 11ης αγωνιστικής 2017-18 www.volleyball.gr
10. ↑  Πολυτιμότερη Παίκτρια (M.V.P.) 2ης αγωνιστικής 2018-19 www.volleyball.gr

Εξωτερικοί σύνδεσμοι - Πηγές
----------------------------

* Μελίνα Εμμανουηλίδου: Παρουσίαση - Ομάδες καριέρας greekvolley.eu
* Εμμανουηλίδου - Ευρωπαϊκή Παρουσία www=old.cev.eu
* Στον Ολυμπιακό η Εμμανουηλίδου www.gavros.gr
* Στο Καρπενήσι η Εθνική Ελλάδος Αρχειοθετήθηκε 2016-03-04 στο Wayback Machine. www.evrytanika.com
* Δυναμικό Ολυμπιακού στον ιστοxώρο της CEV www-old.cev.eu
* Εθνική Ελλάδας 2016 www-old.cev.eu
* Η Εμμανουηλίδου στον Α.Ο. Θήρας www.aothiras.gr
* Μελίνα Εμμανουηλίδου: Ατομικά στοιχεία - Ομάδες καριέρας - Διακρίσεις www.women.volleyball-movies.net

  

|  |  |  |  |  |
| --- | --- | --- | --- | --- |
| 

| π • σ • ε
Πετοσφαιρίστριες Ολυμπιακού Σ.Φ. Πειραιώς περιόδου 2023-24 |
| --- |
|  |
| 
**1** Κωνσταντέλλου  · **2** Αρτακιανού  · **3** Νίζετιχ  · **4** Καράρο  · **5** Σαμπάτη  · **7** Λαμπρούση  · **9** Βλαχάκη  ·  **10** Εμμανουηλίδου  · **11** Τσιτσιγιάννη  · **12** Κούμπουρα  · **13** Φαριόλ   · **15** Τάνη  · **16** Μλέινκοβα  Προπονητής: Λορέντσο Μιτσέλι |  |

 |